钦定古今图书集成/理学汇编/学行典/第214卷 > 孙衍庆
## 钦定古今图书集成/理学汇编/学行典/第214卷 > 孙衍庆

按《鱼台县志》：孙衍庆，邑庠生，事亲以孝闻。时榆贼破
城，衍庆扶母而走，为贼所执，绐之曰：“若释母，有厚资
在家。”贼信而释之。偕至家，时父柩在室，跪泣告曰：“儿
不得葬父矣。”稽颡流血。贼索财无有，怒其诈，杀之。

===刘维本===按《鱼台县志》：“刘维本，榆贼破城，藏母而逃。既出，闻母
被执，趋返，见贼，倾资以赎。贼未餍，哀请以身代死。贼
感动，母子得俱全。亦可谓孝矣。后举乡饮，寿官。”